Svjetionik
Svjetionik je toranj, građevina ili bilo koja druga vrsta strukture dizajnirana radi davanja svjetlosnih signala za orijentaciju brodova u plovidbi. Također se koristi za označavanje opasnih obala i grebena, te sigurnih ulaza u luke, a pomaže i u zračnoj navigaciji. Svaki svjetionik ima svoju karakterističnu i stalnu boju: bijela, crvena ili zelena, te precizan vremenski slijed tame i svjetla, tako da pomorci mogu sigurno utvrditi sa kojeg svjetionika dolazi svjetlo. Prvi svjetionici bili su niske kule na kojima su postavljane metalne košare pune zapaljenog drveta ili uglja. Najpoznatiji svjetionik starog vijeka je Faros u Aleksandriji, koji se ubraja u sedam svjetskih čuda.